ai4bharat/Pralekha huggingface dataset:
సమాచార, ప్రసార మంత్రిత్వ శాఖ
ఐ అండ్ బి మంత్రి ప్రకాష్ జవదేకర్ పూణేలో కొవిడ్ 19 టీకా మరియు ఆత్మనిర్భర్ భారత్పై రాష్ట్ర వ్యాప్త అవగాహన కార్యక్రమాన్ని ప్రారంభించారు
టీకా గురించి సరైన అవగాహన కల్పించడం ఈ ప్రచారం యొక్క ఉద్దేశం: ప్రకాష్ జవదేకర్
మహారాష్ట్ర అంతటా ప్రయాణించడానికి మల్టీమీడియా ఎగ్జిబిషన్ వ్యాన్ల ఏర్పాటులో ప్రాంతీయ ఔట్రిచ్ బ్యూరో చొరవ తీసుకుంది.
కేంద్ర సమాచార, ప్రసార శాఖ మంత్రి శ్రీ ప్రకాష్ జవదేకర్ ఈ రోజు పూణేలో కోవిడ్ టీకాలు మరియు ఆత్మనిర్భర్ భారత్పై మొబైల్ ఎగ్జిబిషన్ అవగాహన కార్యక్రమాన్ని ప్రారంభించారు.
ఈ ప్రచారం కింద ప్రత్యేకంగా తయారు చేసిన 16 వ్యాన్లు మహారాష్ట్రలోని 36 జిల్లాల్లో ప్రయాణించి ప్రజల్లో అవగాహన పెంచుతాయి. ప్రపంచ ఆరోగ్య సంస్థ, యునిసెఫ్ మరియు మహారాష్ట్ర ఆరోగ్య శాఖ యొక్క ఐఇసి డివిజన్ సహకారంతో ఐ అండ్ బి మంత్రిత్వ శాఖ యొక్క రీజినల్ ఔట్రీచ్ బ్యూరో ఈ ప్రచారానికి రూపకల్పన చేసి అమలు చేసింది. ఈ వ్యాన్లు ఎల్ఈడీ స్క్రీన్ల ద్వారా సందేశాలను కూడా ప్రదర్శిస్తాయి మరియు ఈ వ్యాన్లు జీపీఎస్ ద్వారా ట్రాక్ చేయబడతాయి.
ఈ సందర్భంగా శ్రీ జవదేకర్ మాట్లాడుతూ "మొత్తం ప్రపంచం కరోనాతో పోరాడుతోంది. అయితే 130 కోట్ల జనాభా ఉన్నప్పటికీ భారత్..లాటిన్ అమెరికా, యూరప్, అమెరికా కంటే కొవిడ్ ను సమర్ధవంతంగా ఎదుర్కొంది. తద్వారా దేశంలో తక్కువ నష్టం నమోదయిందని చెప్పారు.
కోవిడ్ టీకా ప్రారంభించడంతో మనం కొత్త దశ కమ్యూనికేషన్లోకి ప్రవేశించామని మంత్రి చెప్పారు.
"భారతదేశ వ్యాక్సిన్ పంపిణీ ప్రారంభమైంది. కొవిడ్ టీకా కార్యక్రమం ప్రారంభించినప్పటి నుండి దేశంలో 50 లక్షలకు పైగా ఆరోగ్య మరియు ఫ్రంట్లైన్ కార్మికులకు టీకాలు వేశారు. ఫ్రంట్లైన్ ఆరోగ్య కార్యకర్తల తరువాత 50 ఏళ్లు పైబడిన వారికి టీకాలు వేస్తారు మరియు తరువాత మొత్తం జనాభాకు టీకాలు వేస్తారు "అని శ్రీ జవదేకర్ అన్నారు.
టీకా కార్యక్రమం గురించి అవగాహన కల్పించడానికి మొబైల్ ఎగ్జిబిషన్ వ్యాన్లు ప్రతిరోజూ 80-100 కిలోమీటర్లు ప్రయాణించనున్నట్లు మంత్రి తెలిపారు. టీకా ప్రణాళిక మరియు కొవిడ్ మార్గదర్శకాలకు సంబంధించిన సందేశాన్ని మహారాష్ట్రలోని మారుమూల ప్రాంతాలకు సైతం తీసుకు వెళ్లడమే ఈ ప్రచారం యొక్క లక్ష్యం అని మంత్రి చెప్పారు.
పాటలు మరియు నాటక విభాగానికి చెందిన సాంస్కృతిక కళాకారులు మహారాష్ట్రలోని ఆయా ప్రాంతాలలో ప్రాచుర్యం పొందిన జానపద ప్రదర్శనల ద్వారా ప్రజలకు సందేశాలను అందిస్తారు.
"వ్యాక్సిన్ల గురించి తప్పుడు సమాచారం మరియు పుకార్లను అరికట్టడం మరియు ఆత్మనిర్భర్ భారత్ సాధనకు ప్రభుత్వ ప్రయత్నాల గురించి అవగాహన కల్పించడం ఈ ప్రచారం యొక్క ఇతర లక్ష్యాలు"
కొవిడ్ 19 మహమ్మారిని కట్టడి చేయడంలో కమ్యూనికేషన్ పెద్ద పాత్ర పోషించింది. ఈ ప్రయత్నంలో ప్రభుత్వ సందేశాన్ని ప్రజల ఇంటి వద్దకు తీసుకెళ్లాలని ఈ ప్రచారం లక్ష్యంగా పెట్టుకుంది.
మహారాష్ట్రలోని ఐ అండ్ బి మంత్రిత్వ శాఖ యొక్క వివిధ మీడియా యూనిట్ల అధిపతులు, రాష్ట్ర ప్రభుత్వ, డబ్ల్యూహెచ్ఓ, యునిసెఫ్ ప్రతినిధులు కార్యక్రమంలో పాల్గొన్నారు.(Visitor Counter : 173
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
10 సంవత్సరాల క్రితం ఆధార్ పొందినవాళ్లు అన్ని వివరాలను నవీకరించుకోవాలని ప్రజలకు ఉడాయ్ విజ్ఞప్తి
10 సంవత్సరాల క్రితం ఆధార్ పొందిన ప్రజలు, గత 10 సంవత్సరాల్లో వివరాలను నవీకరించని వాళ్లు, ఆధార్ కోసం సమర్పించిన వివరాలను నవీకరించుకోవాలని భారత విశిష్ట గుర్తింపు ప్రాధికార సంస్థ  విజ్ఞప్తి చేసింది.
దేశ ప్రజలు సంబంధిత పత్రాలను  ఆన్లైన్ ద్వారా myAadhaar పోర్టల్లో అప్లోడ్ చేయడం ద్వారా, లేదా సమీపంలోని ఆధార్ కేంద్రాన్ని సందర్శించడం ద్వారా ఆధార్ను నవీకరించుకోవచ్చు.
గత దశాబ్ద కాలంగా, భారతదేశంలో నివాసితుల గుర్తింపు రుజువుగా ఆధార్ సంఖ్యను సార్వత్రికంగా ఆమోదిస్తున్నారు. కేంద్ర ప్రభుత్వం నిర్వహిస్తున్న 319 పథకాలు సహా మొత్తం 1100కు పైగా ప్రభుత్వ పథకాలు, కార్యక్రమాల ప్రయోజనాలు ప్రజలకు అందించడానికి ఆధార్ ఆధారిత గుర్తింపును ఉపయోగిస్తున్నారు.
బ్యాంకులు, ఎన్బీఎఫ్సీలు మొదలైన అనేక ఆర్థిక సంస్థలు కూడా ఖాతాదారులను చేర్చుకోవడానికి, నిరాటంక సేవలు అందించడానికి ఆధార్ను ప్రామాణికంగా తీసుకుంటున్నాయి.
దేశ ప్రజలు తమ ఆధార్లను ప్రస్తుత గుర్తింపు రుజువు, చిరునామా రుజువుతో నవీకరించుకోవడం మంచిది.
ఆధార్ వివరాలను నవీకరించడం వల్ల జీవన సౌలభ్యం, మెరుగైన సేవల పంపణీ, ఖచ్చితమైన గుర్తింపు లభిస్తుంది. నివాసితులు తమ వివరాలను నవీకరించకోవాలని ఉడాయ్ ఎల్లప్పుడూ ప్రోత్సహిస్తుంది. నవంబర్ 09, 2022న ప్రకటించిన ఆధార్   నిబంధనలు-2022 ఆ దిశగా వేసిన మరో అడుగు.
ఆధార్ సమాచార నిధిలో నిరంతర ఖచ్చితత్వం కోసం సంబంధిత పత్రాలను నవీకరించమని ఉడాయ్ మరోసారి దేశ ప్రజలను కోరింది, ఆ దిశగా ప్రోత్సహిస్తోంది.
పంచాయతీరాజ్ మంత్రిత్వ శాఖ
పంచాయతీలపై చేసిన వ్యయం
ఈ సమాచారం రాష్ట్ర ప్రభుత్వాలకు సంబంధించినది, మధ్యప్రదేశ్ సహా సంబంధిత రాష్ట్ర ప్రభుత్వాలు నిర్వహిస్తాయి.
పంచాయతీల బలోపేతం కోసం 2023-24 కేంద్ర బడ్జెట్లో రూ.895 కోట్లు కేటాయించారు.
కేంద్ర పంచాయితీ రాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ ఈరోజు లోక్సభలో లిఖితపూర్వక సమాధానం రూపంలో ఈ సమాచారం అందించారు.
విద్యుత్తు మంత్రిత్వ శాఖ
11వ వ్యవస్థాపక దినోత్సవాన్ని జరుపుకున్న ఎస్ఇసిఐ
సోలార్ ఎనర్జీ కార్పొరేషన్ ఆఫ్ ఇండియా లిమిటెడ్  11వ వ్యవస్థాపక దినోత్సవ వేడుకలు నేడు జరిగాయి. ఈ కార్యక్రమానికి ముఖ్య అతిథిగా కేంద్ర విద్యుత్, నూతన, పునరుత్పాదక ఇంధన శాఖ మంత్రి శ్రీ ఆర్.కె. సింగ్ ముఖ్య అతిథిగాను, నూతన, పునరుత్పాదిత ఇంధనం, రసాయనాలు, ఫర్టిలైజర్ల శాఖ సహాయ మంత్రి శ్రీ భగవంత్ ఖుబా గౌరవ అతిథిగా హాజరయ్యారు.
ఈ సందర్భంగా మాట్లాడుతూ, అతితక్కువ సమయంలోనే భారత పునరుత్పాదక ఇంధన రంగాన్ని విస్తరించడంలో ఎస్ఇసిఐ పోషించిన పాత్రను శ్రీ ఆర్కె సింగ్ కొనియాడారు. జాతీయ పునరుత్పాదక ఇంధన లక్ష్యాన్ని సాధించే దిశగా ఎస్ఇసిఐ చేసిన అగ్రగామి పనిని ప్రశంసించారు.
11వ వ్యవస్తాపక దినోత్సవేడుకలలో భాగంగా, 1100 మొక్కలను నాటడం, 88 యూనిట్ల రక్తాన్ని దానానికి వీలుకల్పించిన రక్తదాన శిబిరాలు, 21000 ఆహార ప్యాకెట్ల పంపిణీ, దాదాపు 2200మంది పాఠశాల విద్యార్ధులకు గెస్టు లెక్చర్లు, టేబుల్ టెన్నిస్, ఛెస్, కారమ్, ఫుట్బాల్ వంటి ఇన్డోర్ క్రీడా టోర్నమెంట్లు, వివిధ టీం నిర్మాణ కార్యక్రమాలు సహా పలు కార్యక్రమాలను నిర్వహించారు.
ప్రధాన మంత్రి కార్యాలయం
ఇండోనేశియా లోని బాలి లో భారతీయ సముదాయం మరియు ఫ్రెండ్స్ ఆఫ్ ఇండియా తోభేటీ అయిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఇండోనేశియా లోని బాలి లో భారతీయ ప్రవాసులు మరియు ఫ్రెండ్స్ ఆఫ్ ఇండియా 8 వందల మంది కి పైగా సభికులతో 2022 నవంబర్ 15వ తేదీ న సమావేశమై, వారిని ఉద్దేశించి ప్రసంగించారు. ఈ కార్యక్రమాని కి ఇండోనేశియా నలు మూలల నుండి విభిన్న వర్గాల వారు పలువురు ఉత్సాహం గా తరలివచ్చారు.
ఇండోనేశియా కు మరియు భారతదేశాని కి మధ్య సన్నిహిత సాంస్కృతిక సంబంధాల ను గురించి మరియు నాగరకత సంబంధమైనటువంటి అంశాల ను గురించి ప్రధాన మంత్రి తన ప్రసంగం లో ప్రముఖం గా ప్రస్తావించారు. ఉభయ దేశాల మధ్య చిరకాలం గా కొనసాగుతున్నటువంటి సాంస్కృతికపరమైన మరియు వ్యాపారపరమైన సన్నిహితత్వాన్ని ప్రముఖం గా ప్రదర్శించే ప్రాచీన ‘‘బాలి జాతర’’ సంప్రదాయాన్ని గురించి ఆయన ప్రస్తావించారు. వివిధ రంగాల లో ఇండోనేశియా కు మరియు భారతదేశానికి మధ్య ఉన్నటువంటి సమానతల ను గురించి కూడా ఆయన నొక్కి చెప్పారు.
సముదాయం లోని సభ్యులు వారు వలసపోపయిన దేశం లో కఠోర శ్రమ ద్వారాను, సమర్పణ భావం ద్వారాను విదేశాల లో భారతదేశం యొక్క స్థాయి ని, గౌరవాన్ని ఇనుమడింప చేస్తున్నందుకు గాను వారిని ప్రశంసించారు. భారతదేశం-ఇండోనేశియా సంబంధాల లో సకారాత్మక పురోగతి ని గురించి, అంతేకాకుండా ఆ సంబంధాన్ని బలపరచడం లో భారతీయ సముదాయం సభ్యులు పోషిస్తున్న కీలక పాత్ర ను గురించి కూడా ఆయన మాట్లాడారు.
భారతదేశం యొక్క వృద్ధి గాథ ను గురించి, భారతదేశం యొక్క కార్యసిద్ధుల ను గురించి మరియు డిజిటల్ టెక్నాలజీ, విత్త రంగం, ఆరోగ్యం, టెలికమ్యూనికేశన్స్ మరియు అంతరిక్షం వంటి వివిధ రంగాల లో భారతదేశం వేస్తున్న గొప్ప ముందంజల ను గురించి ప్రధాన మంత్రి వివరించారు. ప్రపంచం యొక్క రాజకీయ ఆకాంక్ష లు, ప్రపంచం యొక్క ఆర్థిక ఆకాంక్ష లు మరియు స్వయం సమృద్ధ భారతదేశం యొక్క దృష్టి కోణం అనేవి అభివృద్ధి విషయం లో భారతదేశం అనుసరిస్తున్న మార్గసూచి లో భాగం గా ఉన్నాయని, ఈ మార్గ సూచి ప్రపంచ హితం తాలూకు స్ఫూర్తి ని ఇముడ్చుకొందని కూడా ఆయ అన్నారు.
తదుపరి ‘ప్రవాసీయ భారతీయ దివస్’ సమ్మేళనం 2023వ సంవత్సరం లో జనవరి 8వ తేదీ మొదలుకొని 10వ తేదీ వరకు మధ్య ప్రదేశ్ లోని ఇందౌర్ లో జరుగుతుందని, ఆ సమ్మేళనానికి హాజరు కావాలని, ఆ తరువాత గుజరాత్ లో నిర్వహించే గాలిపటాల ఉత్సవం లో కూడా పాల్గొనాలని సముదాయం సభ్యుల ను మరియు ఫ్రెండ్స్ ఆఫ్ ఇండియా ను ప్రధాన మంత్రి ఆహ్వానించారు.
విద్యుత్తు మంత్రిత్వ శాఖ
ఎఫ్వై-21 లో విద్యుదీకరణ పనితీరును అందించిన ఎన్టిపిసి
గతంలో ఎప్పుడూ లేని స్థాయిలో ఎఫ్వై-21లో రికార్డు మొత్తంలో 314 బియుల ఉత్పత్తి
ఎన్టిపిసి స్వతంత్ర ప్రాతిపదికన ఎఫ్వై 21 లో 270.9 బియును ఉత్పత్తి చేసింది. ఇది అంతకుముందు సంవత్సరంతో పోలిస్తే 4.3% పెరిగింది
ఎన్టిపిసి గ్రూప్ యొక్క మొత్తం వ్యవస్థాపిత సామర్థ్యం 5.96% పెరిగి 65810 మెగావాట్లకు చేరింది. ఎఫ్21లో అదనంగా 4160 మెగావాట్ల సామర్థ్యం పెరిగింది.
ఎన్టిపిసి, విద్యుత్ మంత్రిత్వ శాఖ పరిధిలోని సిపిఎస్ఇ,ఎఫ్వై21 లో 314 బియు సమూహ ఉత్పత్తిని నమోదు చేసింది. ఇది గత సంవత్సరంతో పోలిస్తే 8.2% వృద్ధి. స్వతంత్ర ప్రాతిపదికన ఎన్టిపిసి ఎఫ్వై21 లో 270.9 బియును ఉత్పత్తి చేసింది. అంతకుముందు సంవత్సరంతో పోలిస్తే ఇది 4.3% పెరిగింది. ఎన్టిపిసి గ్రూప్ 1192.42 ఎంయు  & 990.65 ఎంయు  యొక్క ఒకే రోజు ఉత్పత్తిని నమోదు చేసింది. బొగ్గు కర్మాగారాలు 66% పిఎల్ఎఫ్ను 91.43% లభ్యతతో నమోదు చేశాయి.
మరో ఫీట్లో 39 సంవత్సరాల క్రితం ప్రారంభించిన ఎన్టిపిసి యొక్క పురాతన యూనిట్ అయిన ఉత్తర ప్రదేశ్లోని సింగ్రౌలి యూనిట్ -1, మరియు 37 సంవత్సరాల క్రితం ప్రారంభించిన కోర్బా యూనిట్ -2 100% కంటే ఎక్కువ పిఎల్ఎఫ్  సాధించింది. సింగ్రౌలి మరియు కోర్బా యూనిట్ల యొక్క అత్యుత్తమ పనితీరు ఎన్టిపిసి ఇంజనీర్లు, ఆపరేషన్ & నిర్వహణ పద్ధతులు మరియు ఎన్టిపిసి వ్యవస్థల నైపుణ్యానికి నిదర్శనం. ఎన్టిపిసి 100% బిల్లు మొత్తాన్ని డిస్కమ్ల నుండి స్వీకరించింది. మరియు మొదటిసారిగా ఆ మొత్తం రూ. 1 లక్ష కోట్లు దాటింది.
ఎన్టిపిసి గ్రూప్ యొక్క మొత్తం వ్యవస్థాపిత సామర్థ్యం 5.96% పెరిగి 65810 మెగావాట్లకు చేరుకుంది. ఎఫ్వై 21 లో 4160 మెగావాట్ల సామర్థ్యం అదనంగా చేరింది. స్వతంత్ర ప్రాతిపదికన ఎన్టిపిసి సామర్థ్యం 4.03% పెరిగి 52385 మెగావాట్లకు చేరుకుంది.
ఎన్టిపిసి విద్యుత్ ఉత్పత్తితో పాటు ఈ-మొబిలిటీ, వేస్ట్-టు-ఎనర్జీ వంటి పలు కొత్త వ్యాపార రంగాలలోకి ప్రవేశించింది. మరియు కేంద్రపాలిత ప్రాంతాల విద్యుత్ పంపిణీ కోసం బిడ్డింగ్లో పాల్గొంది. ఎన్టీపిసి తన ప్రాంగణంలో గ్రీన్ హైడ్రోజన్ పరిష్కారాలను మరియు పరిశ్రమలను చురుకుగా అన్వేషిస్తోంది.
ఎన్టిపిసి గ్రూప్లో 26 పునరుత్పాదక ప్రాజెక్టులతో సహా 70 పవర్ స్టేషన్లు ఉన్నాయి. 5జిడబ్లూ పునరుత్పాదక ఇంధన ప్రాజెక్టులతో సహా ఈ నిర్మాణం 18 జిడబ్లూకి పైగా సామర్థ్యాన్ని కలిగి ఉంది. పర్యావరణ అనుకూల ఇంధన ప్రాజెక్టుల ద్వారా సరసమైన ధరలకు విద్యుత్తును నిరంతరాయంగా సరఫరా చేయడం ఎన్టిపిసి యొక్క ముఖ్య లక్షణం.
భద్రత మరియు పర్యావరణ సమస్యలను పరిష్కరించడంతో పాటు అత్యధిక విశ్వసనీయత మరియు సామర్థ్యాన్ని సాధించడానికి ఎన్టిపిసి ప్రయత్నిస్తోంది. ఇంధన రంగంలో ప్రపంచ మార్పుల కారణంగా ఎన్టిపిసి ఇఎస్జికు ఎక్కువ ప్రాధాన్యతనిస్తోంది. మరియు సుస్థిరత మార్పులను సాధిస్తూ మెరుగైన భవిష్యత్ వృద్ధికి పునరుత్పాదక దిశగా ఎన్టీపీసీ ముందుకు సాగుతోంది. అలాగే ఇంటిగ్రేటెడ్ ఎనర్జీ కంపెనీగా రూపాంతరం చెందడానికి నిరంతర ప్రయత్నాలు జరుగుతున్నాయి.
ఆర్థిక మంత్రిత్వ శాఖ
నాగ్పుర్లో విజయవంతంగా ముగిసిన 'ఇండియా జీ20 – సౌత్ సెంటర్ ఈవెంట్ ఆన్ ఇంటర్నేషనల్ టాక్సేషన్'
భారతదేశ జీ20 అధ్యక్షతన, కీలక అంతర్జాతీయ సమస్యలపై 'గ్లోబల్ సౌత్' అభిప్రాయాలను వినిపించేందుకు ప్రయత్నించాలన్న ప్రధాని శ్రీ నరేంద్ర మోదీ ఆలోచనకు అనుగుణంగా, అంతర్జాతీయ పన్నుల విధానంపై నాగ్పుర్లోని నేషనల్ అకాడమీ ఆఫ్ డైరెక్ట్ టాక్సెస్లో  రెండు రోజుల కార్యక్రమం నిర్వహించారు. ఈ నెల 1, 2 తేదీల్లో ఈ సదస్సు జరిగింది. భారత్ సహా 55 అభివృద్ధి చెందుతున్న దేశాలు సభ్యులుగా ఉన్న, జెనీవా కేంద్రంగా పని చేస్తున్న అంతర్ప్రభుత్వ విధానాల పరిశోధన మేథో సంస్థ 'సౌత్ సెంటర్' సహకారంతో ఈ కార్యక్రమం జరిగింది.
ఆర్థిక వ్యవస్థ డిజిటలీకరణ వల్ల ఉత్పన్నమయ్యే పన్ను సవాళ్లను పరిష్కరించడానికి చారిత్రాత్మక రెండంచెల పరిష్కారాన్ని "ఓఈసీడీ/జీ20 ఇన్క్లూజివ్ ఫ్రేమ్వర్క్ ఆన్ బేస్ ఎరోషన్ అండ్ ప్రాఫిట్ షిఫ్టింగ్"  అంగీకరించింది. భారతీయ ప్రతినిధులు డిజిటల్ ఆర్థిక వ్యవస్థ, ప్రపంచ కనిష్ట పన్నుపై ఐఫ్ “రెండంచెల పరిష్కారం”పై చర్చించారు. యునైటెడ్ నేషన్స్ టాక్స్ కమిటీ, టాక్స్ జస్టిస్ నెట్వర్క్ ఆఫ్రికా, వెస్ట్ ఆఫ్రికన్ టాక్స్ అడ్మినిస్ట్రేషన్ ఫోరం , ఇండిపెండెంట్ కమిషన్ ఫర్ రిఫార్మ్ ఆఫ్ ఇంటర్నేషనల్ కార్పొరేట్ టాక్సేషన్  సహా ప్రఖ్యాత ప్రపంచ స్థాయి సంస్థలకు చెందిన అంతర్జాతీయ పన్ను నిపుణులు ప్యానలిస్ట్లుగా 'గ్లోబల్ సౌత్' చర్చల్లో పాల్గొన్నారు.
'టూ పిల్లర్ సొల్యూషన్ - అండర్ స్టాండింగ్ ది ఇంప్లికేషన్స్ ఫర్ ది గ్లోబల్ సౌత్' పేరిట అంతర్జాతీయ పన్నులపై జరిగిన సదస్సులో రెండంచెల పరిష్కారం, దాని ప్రత్యామ్నాయాలపై రెండు ప్యానెళ్లలో చర్చలు జరిగాయి. అభివృద్ధి చెందుతున్న ఆర్థిక వ్యవస్థల్లో రెండంచెల పరిష్కారం పరిణామాలను దృష్టిలో పెట్టుకుని చర్చలు సాగాయి. ఈ కార్యక్రమంలో పన్ను ఒప్పంద చర్చలపై ఒక వర్క్షాప్ కూడా నిర్వహించారు. 'గ్లోబల్ సౌత్' దృక్పథంతో, అంతర్జాతీయ పన్నుల విధానాల్లో భారతదేశ ఉన్నత స్థాయి, మధ్య స్థాయి అధికారుల సామర్థ్యాన్ని పెంపొందించడానికి భారతదేశ అధ్యక్షతన నిర్వహించిన కార్యక్రమం ఇది.
ఇండియన్ రెవెన్యూ సర్వీస్ అధికారుల కోసం ఏర్పాటు చేసిన అత్యున్నత శిక్షణ సంస్థ ఎన్ఏడీటీ. మహారాష్ట్ర సంస్కృతిని చాటి చెప్పే సాంస్కృతిక కార్యక్రమాన్ని కూడా ఆహుతుల కోసం ఏర్పాటు చేశారు. నాగ్పుర్ వారసత్వాన్ని తెలిపే విహార యాత్రతో సదస్సును ముగించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 183.31 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.15 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,83,31,77,060
|
|
అందుబాటులోని నిల్వలు
|
|
17,15,45,076
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 183.31 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.15 కోట్లకుపైగా  నిల్వలు అందుబాటులో ఉన్నాయి.
వ్యవసాయ మంత్రిత్వ శాఖ
న్యూ ఢిల్లీ లోని విజ్ఞాన్ భవన్ లో రైతు సంఘం ప్రతినిధులతో స్నేహపూర్వక మరియు స్పష్టమైన వాతావరణంలో చర్చలు జరిగాయి
రైతులతో చర్చలు తిరిగి డిసెంబర్ 5వ తేదీన కొనసాగుతాయి - శ్రీ నరేంద్ర సింగ్ తోమర్
కేంద్ర వ్యవసాయ శాఖ మంత్రి ఆహ్వానం మేరకు 40 రైతు సంఘాలకు చెందిన ప్రతినిధులు ఈ రోజు విజ్ఞాన్ భవన్ లో పలువురు కేంద్ర మంత్రులతో జరిగిన చర్చల్లో పాల్గొన్నారు. ఈ కార్యక్రమంలో - కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్; ఆహారం, వినియోగదారుల వ్యవహారాలు, ప్రజా పంపిణీ, రైల్వేలు, వాణిజ్య శాఖల మంత్రి శ్రీ పియూష్ గోయెల్; మరియు వాణిజ్య శాఖ సహాయ మంత్రి శ్రీ సోమ్ ప్రకాష్; వ్యవసాయం, ఆహారం. వినియోగదారుల వ్యవహారాలు, ప్రజా పంపిణీ మంత్రిత్వ శాఖలకు చెందిన సీనియర్ అధికారులు కూడా ఈ చర్చా కార్యక్రమంలో పాల్గొన్నారు. నాల్గవ సారి జరిగిన ఈ చర్చలు, స్నేహపూర్వక మరియు స్పష్టమైన వాతావరణంలో జరిగాయి. డిసెంబర్ 5 న జరిగే తదుపరి సమావేశంలో మరింత విస్తృతంగా చర్చించడానికి రైతు సంఘాలు అంగీకరించాయి.
చర్చల ప్రారంభంలో కేంద్ర వ్యవసాయ శాఖ మంత్రి మాట్లాడుతూ, రైతుల సంక్షేమం పట్ల ప్రభుత్వ నిబద్ధతను పునరుద్ఘాటించారు. తమ అభిప్రాయాలను తెలియజేయాలనీ, వివాదాస్పదంగా భావించిన సమస్యలను ఎత్తి చూపాలనీ ఆయన రైతు సంఘాల ప్రతినిధులను కోరారు. రైతు సంఘాల ప్రతినిధులు మాట్లాడుతూ, మూడు చట్టాల రాజ్యాంగ ప్రామాణికత గురించి ప్రశ్నించారు. ఈ చట్టాలను కేంద్ర ప్రభుత్వం ఏ రాజ్యాంగ నిబంధనల ప్రకారం రూపొందించిందీ, ప్రభుత్వం తరఫున వారికి వివరించారు. రైతులు ఎ.పి.ఎం.సి. లకు సంబంధించిన సమస్యలను ప్రస్తావిస్తూ, ఎ.పి.ఎం.సి. లు మరియు ప్రైవేట్ మార్కెట్లు మరియు ట్రేడ్ యార్డుల మధ్య ఒక స్థాయి అవగాహన ఉందని వారు చెప్పారు. ఎ.పి.ఎం.సి. ల వెలుపల వాణిజ్యాన్ని సరైన పద్దతిలో నమోదు చేయవలసిన అవసరం ఉందని వారు చెప్పారు. కాంట్రాక్ట్ ఫార్మింగ్ చట్టంలో రైతుల భూములను రక్షించే అంశాన్ని కూడా వారు ప్రశ్నించారు. ఎం.ఎస్.పి. వ్యవస్థను చట్టబద్ధం చేయాలని రైతు సంఘాలు కూడా కోరాయి. కొత్త వ్యవసాయ చట్టాలలో వివాద పరిష్కార వ్యవస్థ గురించి యూనియన్లు మాట్లాడుతూ, ప్రత్యామ్నాయ వివాద పరిష్కార వ్యవస్థ అవసరం ఉందని చెప్పాయి. కాంట్రాక్ట్ వ్యవసాయాన్ని నమోదు చేయవలసిన అవసరాన్ని కూడా వారు ఈ సందర్భంగా ప్రస్తావించారు.
వ్యవసాయం, రైతు సంక్షేమ శాఖ కార్యదర్శి శ్రీ సంజయ్ అగర్వాల్ ఈ సందర్భంగా మాట్లాడుతూ, వ్యవసాయ చట్టాల గురించి, రైతుల సంక్షేమం కోసం వ్యవసాయ మంత్రిత్వ శాఖ తీసుకున్న ప్రత్యేక చర్యల గురించి, అదేవిధంగా, సరఫరా వ్యవస్థ చురుకుగా ఉంచడం కోసం లాక్ డౌన్ సమయంలో తీసుకున్న వ్యవసాయానికి ప్రయోజనం చేకూర్చే వివిధ చర్యల గురించీ, సవివరంగా తెలియజేశారు. రైతుల సంక్షేమాన్ని దృష్టిలో ఉంచుకుని, ఈ వ్యవసాయ చట్టాలను రూపొందించినట్లు, ఆయన చెప్పారు.
వ్యవసాయ మంత్రి శ్రీ తోమర్ మాట్లాడుతూ, కనీస మద్దతు ధర అలాగే ఉంటుందనీ, అందువల్ల అది పోతుందని రైతులు భయపడకూడదనీ, రైతు సంఘాలకు హామీ ఇచ్చారు. తమ సమస్యలను తెలియజేసినందుకు, రైతు సంస్థలకు కృతజ్ఞతలు ఆయన తెలియజేశారు. ఈ చర్చలు కొనసాగుతాయని హామీ ఇచ్చారు.
రసాయనాలు, ఎరువుల మంత్రిత్వ శాఖ
నానో యూరియా రైతుల పంట దిగుబడిని పెంచుతుంది, నత్రజనిని 50%వరకు ఆదా చేయగలదు, ట్రయల్స్ రుజువు చేసాయి
నేషనల్ ఫెర్టిలైజర్స్ లిమిటెడ్  మరియు రాష్ట్రీయ కెమికల్స్ అండ్ ఫెర్టిలైజర్స్ లిమిటెడ్  నానో యూరియా ఉత్పత్తికి సాంకేతిక బదిలీ కోసం ఇఫ్కో తో ఒక అవగాహన ఒప్పందం కుదుర్చుకుంది
పరిమాణ-ఆధారిత లక్షణాలు, అధిక ఉపరితల-వాల్యూమ్ నిష్పత్తి, ప్రత్యేక లక్షణాల కారణంగా మొక్కల పోషణలో నానో-ఎరువులు గొప్ప భరోసాను ఇస్తున్నాయి. నానో-ఎరువులు మొక్క పోషకాలను నియంత్రిత పద్ధతిలో విడుదల చేస్తాయి, అధిక పోషక వినియోగ సామర్థ్యానికి దోహదం చేస్తాయి
వరి, గోధుమ, ఆవాలు, మొక్కజొన్న, టమోటా, క్యాబేజీ వంటి వివిధ పంటలపై 7 ఐసిఏఆర్ పరిశోధనా సంస్థ/రాష్ట్ర వ్యవసాయ విశ్వవిద్యాలయాలలో నేషనల్ అగ్రికల్చర్ రీసెర్చ్ సిస్టమ్  ద్వారా రబీ/జైద్ 2019-20 సమయంలో నేనో నైట్రోజన్  వినియోగించారు. దోసకాయ, క్యాప్సికమ్, ఉల్లిపాయ మొదలైనవి నానో నత్రజని  50% మేరకు నత్రజని పొదుపుతో పాటు రైతుల పంట దిగుబడిని పెంచగలదని సూచిస్తూ వ్యవసాయపరంగా తగినవిగా గుర్తించబడ్డాయి. నేనో ఫెర్టిలైజర్స్ లిమిటెడ్  మరియు రాష్ట్రీయ కెమికల్స్ అండ్ ఫెర్టిలైజర్స్ లిమిటెడ్  పిఎస్యులు నానో యూరియా ఉత్పత్తి సాంకేతిక పరిజ్ఞానం కోసం ఇండియన్ ఫార్మర్స్ ఫెర్టిలైజర్స్ కోఆపరేటివ్ లిమిటెడ్  తో అవగాహన ఒప్పందం కుదుర్చుకున్నాయి.
ఇఫ్కో గుజరాత్లోని కలోల్లో ఏర్పాటు చేసిన నానో ఫెర్టిలైజర్ ప్లాంట్ సౌకర్యం నుండి తయారైన నానో యూరియా  ఎగుమతి కోసం ఎరువుల శాఖ నుండి అనుమతి కోరింది. ఈ సమాచారాన్ని ఆరోగ్య, కుటుంబ సంక్షేమ, రసాయనాలు, ఎరువుల శాఖ మంత్రి శ్రీ మన్సుఖ్ మాండవియా రాజ్యసభలో ఈరోజు లిఖితపూర్వకంగా ఇచ్చారు.
మానవ వనరుల అభివృద్ధి మంత్రిత్వ శాఖ
2021-2022 సంవత్సరానికి రూ. 16 కోట్ల డివిడెండ్ ను చెల్లించిన ఎడ్ సిఐఎల్
భారత ప్రభుత్వ విద్యా మంత్రిత్వ శాఖలోని మినీ రత్న కేటగిరీ-I సిపిఎస్ఇ, 2021-22 సంవత్సరానికి ఎడ్ సిఐఎల్ , రూ. 16 కోట్ల డివిడెండ్ ను  చెల్లించింది.
కేంద్ర విద్యామంత్రి శ్రీ ధర్మేంద్ర ప్రధాన్ ఎడ్ సిల్ సిఎండి శ్రీ మనోజ్ కుమార్ నుంచి 17 అక్టోబర్ 2022న విద్యామంత్రిత్వ శాఖ కార్యదర్శి  శ్రీ కె. సంజయ్ మూర్తి, ఎఎస్  శ్రీ రాకేష్ రంజన్, విద్యామంత్రిత్వ శాఖ, ఎడ్ సిల్ సీనియర్ అధికారుల సమక్షంలో చెక్ ను అందుకున్నారు.
ఆర్థిక సంవత్సరం 21-22లో రూ. 428 కోట్ల అత్యధిక టర్నోవర్ ను సాధించింది. ఇది గత ఏడాది టర్నోవర్ తో పోలిస్తే 29శాతం అధికం. పిబిటి  కూడా అత్యధికంగా రూ. 71 కోట్లుగా నమోదైంది.
పౌర విమానయాన మంత్రిత్వ శాఖ
గోవాలో విమానయాన మౌలిక సదుపాయాల బలోపేతం కోసం ఆ రాష్ట్ర ముఖ్యమంత్రికి శ్రీ జ్యోతిరాదిత్య సింధియా లేఖ
గోవాలో విమానయాన మౌలిక సదుపాయాలను బలోపేతం చేయడానికి వ్యక్తిగతంగా చొరవ తీసుకోవాలని అభ్యర్థిస్తూ, ఆ రాష్ట్ర ముఖ్యమంత్రి డా.ప్రమోద్ సావంత్కు పౌర విమానయాన శాఖ మంత్రి శ్రీ జ్యోతిరాదిత్య సింధియా లేఖ రాశారు. పెరుగుతున్న ప్రయాణీకుల రద్దీకి తగ్గట్లుగా వచ్చే 4-5 ఏళ్లలో దేశంలోని విమానాశ్రయాల అభివృద్ధి, విస్తరణకు రూ.20,000 కోట్లను మంత్రిత్వ శాఖ ఖర్చు చేస్తోంది.
గోవాలో విమానయాన రంగానికి సంబంధించిన వివిధ ప్రాజెక్టుల అమలుపై ప్రభావం చూపుతున్న వివిధ సమస్యలను శ్రీ సింధియా డా.సావంత్ దృష్టికి తీసుకొచ్చారు. గోవా విమానాశ్రయంలో సిటీ సైడ్ కార్ పార్కింగ్, ఇతర మౌలిక సదుపాయాల కోసం 20.48 ఎకరాలను మంత్రిత్వ శాఖ చాలాకాలం క్రితం కోరిందని లేఖలో పేర్కొన్నారు. భూ సేకరణ వ్యయాన్ని కూడా కేంద్ర మంత్రిత్వ శాఖ గోవా ప్రభుత్వానికి చెల్లించింది. అయితే, 15.50 ఎకరాల భూ సేకరణకు మాత్రమే రాష్ట్ర ప్రభుత్వం ప్రకటన విడుదల చేసింది. అందులోనూ 9.23 ఎకరాలు ఇంకా మంత్రిత్వ శాఖకు అప్పగించలేదు.
ప్రధాన మంత్రి కార్యాలయం
పూర్వ గవర్నరు శ్రీ ఒ.పి. కోహ్ లీ కన్నుమూత పట్ల సంతాపాన్ని తెలిపిన ప్రధానమంత్రి
పూర్వ గవర్నరు శ్రీ ఒ.పి. కోహ్ లీ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ ఒ.పి కోహ్ లీ గారి మరణం తో దుఃఖించాను, దిల్లీ లో మా పార్టీ ని బలపరచడం లో ఆయన కీలక పాత్ర ను పోషించారు. పార్లమెంటు సభ్యుని గా మరియు గవర్నరు గా ఆయన ప్రజా సంక్షేమం సంబంధి అంశాల పట్ల శ్రద్ధ వహించారు. ఆయన విద్య రంగం అన్నా కూడా ఎంతో ఉద్వేగాన్ని కనబరచారు. ఆయన కుటుంబాని కి కలిగిన శోకం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
(
ప్రధాన మంత్రి కార్యాలయం
ఆంగ్ల సంవత్సరాది సందర్భంగా ప్రజలకు ప్రధాని శుభాకాంక్షలు
ఆంగ్ల సంవత్సరాది సందర్భంగా ప్రధానమంత్రి శ్రీ నరేంద్ర మోదీ దేశ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ద్వారా ఇచ్చిన సందేశంలో-
“ఆనంద ఆంగ్ల సంవత్సరాది 2022!...
ఈ ఏడాది ప్రతి ఒక్కరి జీవితాన్నీ ఆయురారోగ్య ఐశ్వర్య సమృద్ధితో వర్ధిల్లజేయాలని ఆకాంక్షిస్తున్నాను. ప్రగతి, సౌభాగ్యాలలో మనం సరికొత్త ఉన్నత శిఖరాలు అధిరోహించాలని, ఆ దిశగా మహనీయులైన మన స్వాతంత్ర్య సమర యోధుల కలలను సాకారం చేయడానికి మరింత శ్రమిస్తామని ప్రతినబూనుదాం” అని ప్రధాని ప్రజలకు పిలుపునిచ్చారు.
ప్రధాన మంత్రి కార్యాలయం
మంగళప్రదమైన హనుమాన్ జయంతి సందర్భం లో ప్రజల కు శుభాకాంక్షలు తెలిపిన ప్రధాన మంత్రి
మంగళప్రదమైన హనుమాన్ జయంతి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మంగళకరమైనటువంటి హనుమాన్ జయంతి అనేది భగవాన్ హనుమాన్ కరుణ ను, భగవాన్ హనుమాన్ సమర్పణ భావాన్ని స్మరించుకొనేటటువంటి రోజు. కరోనా మహమ్మారి కి వ్యతిరేకం గా జరుగుతున్న యుద్ధం లో హనుమాన్ ఆశీస్సు లు నిరంతరమూ లభించాలి అనే నేను ఆకాంక్షిస్తున్నాను. భగవాన్ హనుమాన్ జీవనం, భగవాన్ హనుమాన్ ఆదర్శాలు మనకందరిలో ప్రేరణ ను కలిగిస్తూ ఉండాలి’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
రక్షణ మంత్రిత్వ శాఖ
విదేశీ సేకరణ కార్యక్రమాలకు ఆర్థిక సేవలను అందించేలా మూడు ప్రైయివేట్ రంగ బ్యాంకులను అనుమతి
ప్రభుత్వ వ్యాపార కేటాయింపులలో ఫైనాన్షియల్ సర్వీసెస్ డిపార్ట్మెంట్ ద్వారా ప్రైయివేట్ సెక్టార్ బ్యాంక్లకు అవకాశాలు కల్పించే దిశగా ప్రభుత్వం చర్యలు చేపట్టింది. ఇందులో భాగంగా మూడు ప్రైవేట్ రంగ బ్యాంకులకు విదేశీ సేకరణ కార్యక్రమాలలో సేవలను అందించడానికి అవకాశం కల్పించింది. ఎంఓడీ క్రెడిట్ లెటర్ మరియు డైరెక్ట్ బ్యాంక్ ట్రాన్స్ఫర్ వ్యాపారాన్ని అందించడానికి గాను హెచ్డీఎఫ్సీ బ్యాంక్ లిమిటెడ్, ఐసీఐసీఐ బ్యాంక్, యాక్సిస్ బ్యాంక్లకు అవకాశం కల్పించేలా ఆమోదం తెలిపింది. ఈ అంశానికి
సంబంధించి ఎంఓడీ తరఫున న్యూఢిల్లీకి చెందిన పీసీడీఏ సంస్థ 3 బ్యాంకులతో ఒక అవగాహన ఓప్పందం  కుదుర్చుకుంది. ఇప్పటి వరకు, ఎంఓడీకిఈ తరహా సేవలను అందించడానికి అధీకృత ప్రభుత్వ రంగ బ్యాంకులు మాత్రమే వినియోగించబడేవి. తాజా పరిణామంతో మొదటిసారిగా మూడు ప్రైవేట్ బ్యాంకులు కూడా ఎంఓడీ ద్వారా విదేశీ సేకరణ కోసం ఆర్థిక సేవలను అందించడానికి అనుమతించినట్టయింది. ఎంపిక చేసిన బ్యాంకులు ఒక్కోటి రూ. 2000 కోట్ల ఎల్సీ వ్యాపారాన్ని కేటాయించే వీలుంది. ఒక్కోటి మూలధనం, రాబడి వైపు, ఒక సంవత్సరం పాటు ఏకకాల ప్రాతిపదికన కేటాయించబడవచ్చు . అవసరమైన తదుపరి చర్యలు తీసుకోవడానికి ఈ బ్యాంకుల పనితీరును క్రమం తప్పకుండా పర్యవేక్షించనున్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- 87.66 కోట్లు దేశవ్యాప్త వ్యాక్సినేషన్ డ్రైవ్ కింద ఇప్పటివరకు వ్యాక్సిన్ మోతాదులు ఇవ్వబడ్డాయి
- భారతదేశం రోజువారీ కొత్త కేసులను 20,000 కంటే తక్కువగా నివేదిస్తుంది; గత 24 గంటల్లో 18,870 కొత్త కేసులు
- యాక్టివ్ కేసులు మొత్తం కేసులలో 1% కన్నా తక్కువ, ప్రస్తుతం 0.84%; మార్చి 2020 తర్వాత అత్యల్ప
- భారతదేశంలో యాక్టివ్ కేసలోడ్ 2,82,520; 194 రోజుల్లో అతి తక్కువ
- రికవరీ రేటు ప్రస్తుతం 97.83%; మార్చి 2020 తర్వాత అత్యధికం
- గత 24 గంటలలో కోలుకున్నవారు 28,178. దీనితో మొత్తం కోలుకున్న వారి సంఖ్య 3,29,86,180 కు చేరిక.
- వారపు పాజిటివిటి రేటు 1.82 శాతం. ఇది గత 96 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 1.25 శాతం. ఇది గత 30 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 56.74 కోట్ల కోవిడ్ నిర్ధారణ పరీక్షలు నిర్వహించడం జరిగింది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఇలు తమ వర్గంలో ఊర్ధ్వగామి మార్పు జరిగి తత్ఫలితంగా పున:వర్గీకరణకు గురైన తేదీ నుంచి ఒక ఏడాదికి బదులుగా మూడేళ్ళ పాటు పన్నుయేతర ప్రయోజనాలను పొందడాన్ని కొనసాగించేందుకు ఎంఎస్ఎంఇల కోసం నోటిఫికేషన్ జారీ
కర్మాగారం, యంత్రాలు లేదా పరికరాలు లేదా టర్నోవర్ లేక రెండిటికీ సంబంధించి పెట్టుబడికి సంబంధించిన విషయాలలో ఊర్ధ్వగామి మార్పు జరిగి తత్ఫలితంగా తిరిగి వర్గీగకరణకు గురైనప్పుడు, ఒక సంస్థ పున:వర్గీకరణకు ముందుగా ఉన్నట్టుగా అన్ని పన్నుయేతర ప్రయోజనాలను ఊర్ధ్వగామి మార్పు జరిగిన తేదీ నుంచి మూడేళ్ళ వరకు పొందడాన్ని కొనసాగించవ్చునని ఎంఎస్ఎంఇ మంత్రిత్వ శాఖ 18.10.2022న జారీ చేసిన ఎస్ఒ 4926  ద్వారా నోటిఫై చేసింది.
ఈ నిర్ణయాన్నిఎంఎస్ఎంఇ భాగస్వాములతో తగిన చర్చలు జరిపిన తర్వాత, ఆత్మనిర్భర్ అభియాన్ కు అనుగుణంగా తీసుకుంది. ఎంఎస్ఎంఇలు తమ వర్గంలో పైకి వెళ్ళి తత్ఫలితంగా పున:వర్గీకరణకు గురైనప్పుడు ఒక ఏడాదికి బదులుగా మూడేళ్ళ పాటు పన్నుయేతర ప్రయోజనాలను పొందేందుకు భారత ఎంఎస్ఎంఇ మంత్రిత్వ శాఖ అనుమతించింది. సార్వజనీన సేకరణ విధానం, చెల్లింపుల్లో జాప్యం,తదితరాలతో సహా పలు ప్రభుత్వ పథకాలు పన్నుయేతర ప్రయోజల పరిధిలోకి వస్తాయి.